als_Latn dik_Latn ron_Latn
Albert Ajnshtajni spiun sovjetik? FBI-ja e spiunoi për disa dekada
Pak para se Hitleri të ngjitej në pushtet në vitin 1933, Ajnshtajni u largua nga Berlini drejt Shteteve të Bashkuara, ku filloi punë në Institutin për Studime të Avancuara në Prinston, Nju Xhersi. Mbështetja e tij për të drejtat civile, pacifistët dhe kauzat e krahut të majtë, kishte shkaktuar tashmë dyshime tek kreu i FBI-së J. Edgar Hooveri, dhe pas mbërritjes së tij në SHBA, Byroja nisi atë që në fund do të bëhej një fushatë mbikqyrjeje 22-vjeçare.
Agjentët përgjonin telefonatat e fizikantit, hapnin postën e tij dhe kontrollonin në koshin e plehrave me shpresën për ta demaskuar atë si një subversiv apo si një spiun sovjetik. Ata madje hetuan mbi supozimet, se ai po zhvillonte krijimin e një rrezeje vdekjeprurëse. Hetimi rezultoi i kotë, por kur Ajnshtajni vdiq në vitin 1955, dosja e tij në FBI kishte mbërritur në 1.800 faqe. /bota.al
als_Latn als_Latn als_Latn